cyanic-selkie/wikianc huggingface dataset:
மெய்க்கருவுயிரி
விலங்குக் கலம்
விலங்குக் கலத்தில் பச்சையவுருமணியோ, கலச்சுவரோ காணப்படுவதில்லை. இதில் சிறிய தற்காலிகமான புன்வெற்றிடங்களே இருக்கும். இதில் கலச்சுவர் இல்லாததால் இதனால் எந்த வடிவத்தையும் அடைய முடியும். உதாரணமாக மனித வெண்குருதிக் கலங்கள் ஏனைய நோயை ஏற்படுத்தும் கலங்களை விழுங்க முடியும். மனித உடலில் மாத்திரம் 210க்கும் மேற்பட்ட கலவகைகள் உள்ளன.
தாவரக் கலம்
தாவரக் கலங்கள் கரு உள்ள கலங்களாகும். எனவே இவை மெய்க்கருவுயிரி கலங்களாகும். இவற்றில் ஒளித்தொகுப்புக்குத் தேவையான பச்சையம் காணப்படுவது ஒரு சிறப்பம்சமாகும். இவற்றில் விலங்குக் கலங்களில் காணப்படாத பல விசேட அமைப்புக்கள் உள்ளன:
அடிக்குறிப்புகள்
பகுப்பு:மெய்க்கருவுயிரிகள் பகுப்பு:பரிணாம உயிரியல்
பத்மபுரம் தோட்டம்
பத்மாபுரம் தோட்டம் (Padmapuram Gardens) என்பது இந்தியாவின் ஆந்திரப் பிரதேசத்தில் அரக்கு பள்ளத்தாக்கில் உள்ள ஒரு சுற்றுலாத்தலமாகும். இரண்டாம் உலகப் போரில் போராடிய வீரர்களுக்குக் காய்கறிகள் வழங்குவதற்காக 26 ஏக்கர் நிலப்பரப்பில் 1942ஆம் ஆண்டு இத்தோட்டம் நிறுவப்பட்டது. போருக்குப் பிறகு, இது ஒரு தோட்டக்கலை நாற்றங்கால் மற்றும் பயிற்சி மையமாக மாற்றப்பட்டது. இங்கு அமைந்துள்ள பழத்தோட்டங்கள், அரிய வகை மலர்கள் மற்றும் மரங்கள், மர வீடுகள் மற்றும் கல் சிற்பங்கள் சுற்றுலா அமசங்களாக உள்ளன. வலது|thumb| பத்மபுரம் தோட்டத்தின் நுழைவாயில்
அமைவிடம்
புகழ்பெற்ற பத்மபுரம் தோட்டம் அரக்கு பள்ளத்தாக்கில் அமைந்துள்ளது. அரக்கு தொடருந்து நிலையத்திலிருந்து சிறிது தூரத்தில் உள்ளது.
வெளி இணைப்புகள்
பகுப்பு:ஆந்திரப் பிரதேசம் பகுப்பு:தாவரவியல் பூங்காக்கள்
சேடபட்டி ஊராட்சி ஒன்றியம்
சேடப்பட்டி ஊராட்சி ஒன்றியம் (SEDAPATTI PANCHAYAT UNION), இந்தியாவின் தமிழ்நாட்டின் மதுரை மாவட்டம், உசிலம்பட்டி வட்டத்தில் அமைந்துள்ளது. பேரையூர் வட்டத்தில் உள்ள இவ்வூராட்சி ஒன்றியம் 31 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின்  வட்டார வளர்ச்சி அலுவலகம் சேடப்பட்டியில் இயங்குகிறது.
மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, சேடபட்டி ஊராட்சி ஒன்றியத்தின் மொத்த மக்கள் தொகை 96,182 ஆகும். அதில் ஆண்கள் 48,574; பெண்கள் 47,608 உள்ளனர். பட்டியல் சமூக மக்களின் தொகை 28,270ஆக உள்ளது. அதில் ஆண்கள் 14,306; பெண்கள்  13,964ஆக உள்ளனர். பட்டியல் பழங்குடி மக்களின் தொகை 139 ஆக உள்ளது. அதில் ஆண்கள் 67; பெண்கள் 72 ஆக உள்ளனர்.
மேற்கோள்கள்
பகுப்பு:மதுரை மாவட்ட ஊராட்சி ஒன்றியங்கள்
பெருமாண்டி
பெருமாண்டி (ஆங்கிலம்:Pandaravadai Perumandi), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் இருக்கும்  ஒரு கிராமம் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7000 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பெருமாண்டி மக்களின் சராசரி கல்வியறிவு 83% ஆகும், இதில் ஆண்களின் கல்வியறிவு 88%,  பெண்களின் கல்வியறிவு 79% ஆகும். இது இந்திய தேசிய சராசரி கல்வியறிவான 59.5% விட கூடியதே. பெருமாண்டி மக்கள் தொகையில் 8% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
குற்றியாடி
குற்றியாடி என்னும் ஊர் கேரளத்தின் கோழிக்கோடு மாவட்டத்தில் வடகரை வட்டத்தில் உள்ளது. இது வடகரா-வயநாடு சாலையில் உள்ளது. குற்றுயாடி ஊராட்சியின் தலைமையகமாகவும் விளங்குகிறது. காவிலும்பாறை, மருதோங்கரை உள்ளிட்ட ஊர் மக்கள் வடகரா, கோழிக்கோடு ஆகிய ஊர்களுக்கு குற்றியாடி வழியாக செல்கின்றனர். இந்த ஊர் கோழிக்கோட்டிலிருந்து 50 கி.மீ. தொலைவில் உள்ளது. இந்த இடத்தில்தான் குற்றியாடி நீர்மின்திட்டம் செயல்படுகிறது.
இதன் பழைய பெயர் தொண்டிப்போயில் என்பதாகும். குற்றுயாடிப்புழை என்ற ஆறு அருகில் ஓடுகிறது.
வெளி இணைப்புகள்
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
சங்கம் லக்ஷ்மி பாய்
சங்கம் லக்ஷ்மி பாய் (27 ஜூலை 1911 - 1979) இந்திய சமூக ஆர்வலர் மற்றும் முன்னாள் நாடாளுமன்ற உறுப்பினர் ஆவார்.
ஆரம்ப வாழ்க்கை
லக்ஷ்மி பாய் அவர்கள் 1911 ஆம் ஆண்டு தற்போதய தெலுங்கானா மாநிலத்தில் உள்ள கட்கேசர் என்னும் இடத்தில் பிறந்தார். இவரின் தந்தை ராமய்யா ஆவார். லக்ஷ்மி பாய் அவர்கள் கார்வி பல்கலைக்கழகத்தில் பயின்றார். சென்னையில் சாரதா நிகேதன் கல்லூரியில் பட்டம் பெற்றார்.
செயல்பாடுகள்
இவர் இந்திரா சேவா சதன் என்ற ஆதரவற்றோர் இல்லம், ராதிகா இல்லம், வாசு சிசு விகார் என்ற குழந்தைகள் இல்லம் மற்றும் மசேதி ஹனுமந்து மேல்நிலை பள்ளி ஆகியவற்றை நிருவி கவுரவ செயலாளராக பணியாற்றி வந்தார்.
மேற்கோள்கள்
பகுப்பு:1911 பிறப்புகள் பகுப்பு:1979 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள்
கம்பனேரி ஊராட்சி
கம்பனேரி ஊராட்சி (Kambaneri Gram Panchayat), தமிழ்நாட்டின் தென்காசி மாவட்டத்தில் உள்ள கடையநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, கடையநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3814 ஆகும். இவர்களில் பெண்கள் 1918 பேரும் ஆண்கள் 1896 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொன்னு விளையும் பூமி
பொன்னு விளையும் பூமி 1959 ஆம் ஆண்டு வெளியான ஒரு இந்திய தமிழ்த் திரைப்படமாகும். ஏ. பீம்சிங் இயக்கத்தில் உருவான இத்திரைப்படத்தில் ஜெமினி கணேசன், பத்மினி, டி. பாலசுப்பிரமணியம், எஸ். வி. சுப்பையா உள்ளிட்ட பலர் நடித்திருந்தனர். இராம. அரங்கண்ணல் கதை வசனம் எழுதினர். கே. ஹெச். ரெட்டி இசையமைத்தார்.
கதை
வயலூரில் வளமான விவசாய நிலம் வைத்திருக்கும் விவசாயி நாகன். நாகன் தனது விவசாய நிலத்தை தனது கோயிலாகக் கருதும் நேர்மையான மற்றும் கடின உழைப்பாளி. நிலம் வளமானதாக இருந்தாலும், சில சமயங்களில் விளைச்சல் நன்றாக இருக்காது. அவருக்கு நல்லான் என்று ஒரு மகன் இருக்கிறான், அவன் ஒரு தைரியமான மற்றும் அச்சமற்ற இளைஞன். நாகன் நல்லானை முத்தம்மா என்ற பெண்ணை மணக்க முடிவு செய்கிறான். பாலகோடிநாதர் என்ற செல்வந்தரின் வீட்டில் பணிப்பெண்ணாக வேலை செய்யும் அழகான பெண். அவளது தந்தை அவளை அந்த நிலையில் விட்டுவிட்டு மலேசியாவுக்கு ஓடிவிட்டார். நல்லான் மற்றும் முத்தம்மாவின் திருமண விழாவிற்கு நாகன் செல்வந்தரான பாலகோடிநாதரிடம் கடன் வாங்க வேண்டியிருந்தது. நாட்கள் செல்ல செல்ல நல்லானுக்கும் முத்தம்மாவுக்கும் ஆண் குழந்தை பிறக்கிறது. அவருக்கு இன்பன் என்று பெயரிட்டனர். நாகனால் கடனைத் தீர்க்க முடியவில்லை. பாலகோடிநாதர் குடும்பத்தினர் மீது வழக்கு போடுவேன் என்று மிரட்டுகிறார். அதனால், அந்தக் குடும்பம் கிராமத்தை விட்டுவிட்டு வேலை தேடி சென்னைக்கு இடம்பெயர முடிவு செய்கிறது. கடனுக்குப் பதிலாக அவர்கள் தங்கள் சொத்துக்களை ஒப்படைக்கிறார்கள். நல்லான் பாலகோடிநாதரிடம் பாக்கி பணத்தை ஒருநாள் கொடுத்துவிட்டு நிலத்தை மீட்டுத் தருவதாகச் சொல்கிறான். பாலகோடிநாதரின் அருளாளன் மனைவி அவர்கள் சென்னையில் வாழ்வதற்காக ஒரு தொகையை கொடுக்கிறார். ஆனால், குடும்பத்தினர் சென்னைக்கு வந்ததும் சில ஏமாற்றுக்காரர்கள் பணத்தை எடுத்துச் செல்கிறார்கள். எதுவும் இல்லாமல் குடும்பம் சிதறுகிறது. குழந்தை தொலைந்து போகிறது. நல்லான் பணம் சம்பாதித்து விட்டு செல்கிறான். முத்தம்மாவும் நாகனும் தனித்து விடப்பட்டுள்ளனர். அந்தக் குடும்பம் எப்படி ஒன்றுசேர்கிறது மற்றும் அவர்களது நிலத்தை மீட்டெடுக்கிறது என்பது கதையின் மீதியை உருவாக்குகிறது.
மேற்கோள்கள்
பகுப்பு:1959 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:பத்மினி நடித்த திரைப்படங்கள் பகுப்பு:சந்திரபாபு நடித்த திரைப்படங்கள்
பவுல் டக்ளஸ்
பவுல் டக்ளஸ் (Paul Douglas, பிறப்பு: அக்டோபர் 12 1971), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1993 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பவுல் டக்ளஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1971 பிறப்புகள் பகுப்பு:வாழும் நபர்கள்
கேரளத்தின் பொருளாதாரம்
கேரளாவின் பொருளாதாரம் இந்தியாவின் ஒன்பதாவது மிகப்பெரிய பொருளாதரம்.
விவசாயம் மற்றும் கால்நடைகள்
கேரளா இந்தியாவின் மிளகு உற்பத்தியில் 97% செய்கிறது மற்றும் நாட்டின்இயற்க்கை ரப்பரின் 85% பரப்பளவை கொண்டுள்ளது. தேங்காய், தேநீர்,ஏலக்காய்,இலவங்கப்பட்டை முதலியன முக்கியமான விவசாயத் துறையை உள்ளடக்கியது.
சுற்றுலா
கேரளா இந்தியர்களுக்கும் இந்தியர்ல்லாதவர்களுக்கும் நிறுவப்பட்ட சுற்றுலாத் தலமாகும்.மாநிலத்தின் மொத்த உள்நாட்டு உற்பத்தியில் கிட்டத்தட்ட 10% சுற்றுலா பங்களிக்கிறது.சுற்றுலா பயணிகள் பெரும்பாலும் வருகை மலைவழிதடங்களுக்குட்பட்டவை. கோழிக்கோடு மற்றும் அலப்புழா போன்ற நகரங்கள் பிரபலமான இடங்களாகும்.மாநிலத்தின் பொருளாதாரத்தில் சுற்றுலா முக்கிய பங்கு வகிக்கிறது.இரவு குடியிருப்பாளர்களுக்கு கேரளா ஒரு விருப்பமான இடமாகும், மேலும் திருவனந்தபுரம்,கோவளம், கொச்சி, கோழிக்கோடு மற்றும் வர்கலா ஆகிய மாவட்டங்கள் இரவில் சுற்றுலா பயணிகள் ராசிக்கும் இடமாக உள்ளது.
வெளிநாடுகளில் இருந்து பணம் அனுப்புதல்
32 மில்லியன் மக்கள் தொகையீல் 1.6 மில்லியன் கேரளர்கள் வெளிநாடுகளில் வேலை செய்கிறார்கள். 2008 ஆம் ஆண்டு நிலவரப்படி, வளைகுடா நாடுகளில் உள்ள கேரளவாதிகள் ஆண்டுதோறும் 9.25 பில்லியன் அமெரிக்க டாலர்களை வீட்டிறக்கு அனுப்புகிறார்கள்.இது இந்தியாவுக்கு அனுப்பப்படும் பணத்தில் 10%  ஆகும்.
2013-18 காலப்பகுதியில் மாநிலத்திலிருந்து சுமார் 3 லட்சம் குடியேறியவர்கள் குடியேறியவர்கள் குறைந்துள்ளது இருப்பினும், முந்தைய ஆண்டுகளின் ஒப்பிடும்போது ஒட்டுமொத்தமாக பணம் அனுப்புவது அதிகரித்துள்ளது.
கப்பல் கட்டிடம்
கொச்சியில் உள்ள கொச்சின் கப்பல் தளம் கேரளாவில் மிகப்பெரிய கப்பல் கட்டும் வசதி கொண்டது. கொச்சின் கப்பல் தளம் 1972 ஆம் ஆண்டில் இந்தியாவின் முழு சொந்தமான நிறுவனமாக இணைக்கப்பட்டது.
உள்கட்டமைப்பு
கேரளாவில் 145,704 கிமீ சாலைகள் உள்ளன (இந்தியாவின் மொத்த சாலைகளில் 4.2% பங்கு).கிட்டத்தட்ட கேரளாவின் கிராமங்கள் அனைத்தும் சாலைவழியாக இணைக்கப்பட்டுள்ளன.கேரளாவில் போக்குவரத்து ஒவ்வொரு ஆண்டும் 10-11% என்ற விகிதத்தில் வளர்ந்து வருகிறது.இதன் விளைவாக அதிக போக்குவரத்து மற்றும் சாலைகளில் அழுத்தம் ஏற்படுகிறது.2003 மற்றும் 2004க்கு இடையில் கேரளாவில் மொத்த சாலை நீளம் 5% அதிகரித்துள்ளது.கேரளாவில் சாலை அடர்த்தி தேசிய சராசரியை விட நான்கு மடங்கு அதிகம்,இது கேரளாவின் தனித்துவமான தீர்வு முறைகளின் பிரதிபலிப்பாகும். இந்தியாவின் தேசிய நெடுஞ்சாலை வலையமைப்பில் கேரளாவில் மொத்த 1524 கிமி உள்ளது இது தேசியசாலைகளின் 2.6% ஆகும்.
மின் ஆற்றல்
டீசல் அடிப்படையிலான வெப்ப மின்சார உற்பத்தியில் கேரளாஇந்தியாவில் இரண்டாவது இடத்தீல் உள்ளது,தேசிய சந்தை பங்கு 21%க்கும் அதிகமாக உள்ளது.
எண்ணெய் சுத்திகரிப்பு
கொச்சி சுத்திகரிப்பு நிலையம் கொச்சி நகரில் அமைந்துள்ள ஒரு பொது கச்சா எண்ணெய் சுத்திகரிப்பு நிலையம்.இங்கு ஆண்டுக்கு 15.5 மில்லியன் டன் எண்ணெய் உற்பத்தி செய்யபடுகிறது.கொச்சி சுத்திகரிப்பு நிலையம் பெட்ரோலிய பொருட்களின் சுத்திகரிப்பு மற்றம் சந்தைபடுத்தலில் ஈடுபடு.
மேற்கோள்
பகுப்பு:இந்தியாவில் மாநிலவாரியாக பொருளாதாரம்
பகுப்பு:கேரளப் பொருளாதாரம்
கழங்கு (வேலன் விளையாட்டு)
கழங்கு என்னும் குறிவிளையாட்டு தொன்றுதொட்டு ஆடப்படும் விளையாட்டுகளில் ஒன்று.
குறி சொல்லும் வேலன் கழங்கை வைத்துக் குறி சொன்னதாகத் தொல்காப்பியம் குறிப்பிடுகிறது.
தலைவன் நினைவால் மனம் மொழி செயல்களில் மாறுபட்டுக் காணப்படுவது இயல்பு.
இது செவிலிக்குத் தெரியாதபோது குறி பார்ப்பாள்.
வேலன் குறி சொல்லுவான்.
அப்போது அவன் இரண்டு வழிகளைக் கையாளுவான்.
கழங்குக் காய்களை இரண்டு இடங்களில் மாறிமாறிப் போடுவான்.
அடையாளமிட்ட பொற்கழங்கு எந்தப் பக்கம் விழுகிறது என்று பார்த்துக் குறி சொல்லுவான்.
மூன்று இடங்களிலும், நான்கு இடங்களிலும் போட்டு எதில் பொற்கழங்கு விழுகிறது எனப் பார்த்தும் குறி சொல்லுவான்.
குறி என்பது உண்மையில் ஒரு விளையாட்டு. எதிர்காலத்தில் நிகழப்போவதை அதனால் கணிக்கமுடியாது. ஏதோ ஒரு மன நிம்மதிக்காக விளையாடப்படும் விளையாட்டு.
அடிக்குறிப்பு
பகுப்பு:சங்ககால விளையாட்டுகள் பகுப்பு:தமிழர் விளையாட்டுகள்
ரிச்சர்ட் டிரேயர்
ரிச்சர்ட் டிரேயர்  (Richard Dreyer , பிறப்பு: நவம்பர் 24 1960), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1986-1987 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரிச்சர்ட் டிரேயர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1960 பிறப்புகள் பகுப்பு:வாழும் நபர்கள்
பாலசமுத்திரம் - வருவாய் கிராமம்
பாலசமுத்திரம் (en:BALASAMUDRAM), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தேழாவது எண் கொண்ட வருவாய் கிராமம் (கிராம எண்:37) ஆகும்.
அமைவிடம்
பழனியிலிருந்து தெற்கே சுமார் 3 கி.மீ.தூரத்தில் இக்கிராமத்தின் எல்லை தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது. கடல் மட்டத்திலிருந்து 586 மீட்டர் உயரத்தில் உள்ளது.
அணைக்கட்டு
இக்கிராமத்தின் தென்கிழக்கில் சுமார் 4 கி.மீ தூரத்தில் கோடைக்கானல் மலை வடமேற்கு பகுதிகளில் உற்பத்தியாகி வரும் பாலாறு, பொருந்தலாறு]] என்ற இரு ஆறுகளின் குறுக்கே கட்டப்பட்டுள்ள பாலாறு-பொருந்தலாறு அணை உள்ளது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 12,281 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பாலசமுத்திரம் மக்களின் சராசரி கல்வியறிவு 53% ஆகும், இதில் ஆண்களின் கல்வியறிவு 63%,  பெண்களின் கல்வியறிவு 42% ஆகும். இது இந்திய தேசிய சராசரி கல்வியறிவான 59.5% விட குறைந்ததே. பாலசமுத்திரம் மக்கள் தொகையில் 10% ஆறு வயதுக்குட்பட்டோர் ஆவார்கள்.
அடிக்குறிப்பு
பகுப்பு:திண்டுக்கல் மாவட்டத்தில் உள்ள கிராமங்கள்
காலி சரசுவதம்மா
காலி சரசுவதம்மா (Gali Saraswathamma) என்பவர் ஓர்  இந்திய அரசியல்வாதி ஆவார். இவர் ஆந்திரப்பிரதேச சட்டமன்றத்தின் மேலவை உறுப்பினராக இருந்தார். காலி முத்துகிருட்டிணம நாயுடு இறந்த பின்னர் தெலுங்கு தேசக் கட்சி இவருக்கு தேர்தலில் போட்டியிட வாய்ப்பளித்தது. சரசுவதம்மா போட்டியின்றி சட்டப் பேரவையின் மேலவை உறுப்பினராக தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:ஆந்திரப் பிரதேச அரசியல்வாதிகள்
பன்னாட்டு ரக்பி வாரியம்
பன்னாட்டு ரக்பி வாரியம் (International Rugby Board (IRB)) உலகின் ரக்பி கால்பந்து மற்றும் எழுவர் ரக்பி விளையாட்டுக்களுக்கான கட்டுப்பாடு மற்றும் விதியாற்றும் கூட்டமைப்பாகும். இவ்வமைப்பு 1886ஆம் ஆண்டு இசுக்காட்லாந்து,வேல்சு மற்றும் அயர்லாந்து ரக்பி கால்பந்து சங்கங்களால் பன்னாட்டு ரக்பி கால்பந்து வாரியம் (IRFB) எனத் துவக்கப்பட்டது. முதலில் இணைய மறுத்த இங்கிலாந்து சங்கம் பின்னர் 1890ஆம் ஆண்டு இணைந்தத. தனது பெயரை இவ்வமைப்பு 1997ஆம் ஆண்டு தற்போதைய பன்னாட்டு ரக்பி வாரியம் என மாற்றிக்கொண்டது. இதன் தலைமையகம் அயர்லாந்தின் டப்ளின் நகரில் அமைந்துள்ளது.
வெளியிணைப்புகள்
பகுப்பு:விளையாட்டு அமைப்புகள்
திடியூர் கண்டேஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. அக்காலத்தில் முல்லை நிலம் சூழ்ந்த காட்டுப்பகுதியாக இப்பகுதி இருந்துள்ளது. கால்நடை மேய்ச்சல் தொழிலே பிரதான தொழிலாக இருந்து உள்ளது. மேய்சலுக்கு செல்பவர்கள் இங்குள்ள காட்டாற்றைக் கடந்து அடர்ந்த காட்டுப்பகுதியிலேயே மேய்ச்சலில் ஈடுபட முடியும். அவ்வாறு செல்பவர்களுக்கு காட்டாற்று வெள்ளத்தாலும் வனவிலங்குகளாலும் பெரும் அச்சுறுத்தல் இருந்து வந்துள்ளது. அதனால் மேய்ச்சலுக்கு செல்பவர்கள் இத்தல இறைவனை வழங்கினால் அவர் தம்மை காப்பதாக ஐதீகம். அவ்வாறு ஒருநாள் மேய்ச்சல் முடிந்து கால்நடைகள் திரும்பிக்கொண்டிருந்த போது, எதிர்பாராத விதமாக ஆற்றில் பெருவெள்ளம் ஏற்பட்டுள்ளது. கால்நடைகளை காக்க வேண்டி மக்கள் இத்தல இறைவனிடம் கண்ணீர் மல்க வேண்டியுள்ளனர். மக்களின் வேண்டுதலுக்கு மனருகிய ஈசன் கால்நடைகளை வெள்ளம் அடித்துச்செல்லாமல் இருக்க வெள்ளத்தை இரண்டாக பிரித்து கால்நடைகளை கண்டத்திலிருந்து காத்துள்ளார். அன்று முதல் மேய்சலுக்கு செல்பவர்கள் இக்கோவில் முன் தங்களது கால்நடை மந்தைகளை கூடச்செய்து ஈசனுக்கு பூசை நடத்தி இத்தல இறைவனின் அனுமத்யுடனேயே மேய்ச்சல் பயணத்தை தொடங்கியுள்ளனர். இன்றளவும் மேய்ச்சலுக்கு செல்பவர்கள் இத்தல இறைவனை வணங்கி செல்வதை இங்கு காணலாம். மேய்சலுக்கு செல்வது முதல் வீடு திரும்பும் வரை எதிர் வரும் கண்டங்களில் இருந்து கால்நடைகளையும் மக்களையும் காப்பதால் இத்தல இறைவன் கண்டேஸ்வரர் என போற்றப்பட்டார். காலப்போக்கில் காட்டாற்று வெள்ளத்தில் கோவிலின் சில பகுதிகள் அடித்துச்செல்லப்பட்டது. கோவிலில் மூலவர் மட்டுமே வழிபடப்பட்டார். இவ்வூரை சேர்ந்த கிருஷ்ணக்கோனார் என்பவர் தனது மாடுகளை இவ்வூருக்கு அருகில் உள்ள குளத்தில் மேய்த்துக்கொண்டு இருந்தார். அப்போது தனது அரசக்கோள் எனப்படும் மேய்ச்சல் கபம்பு தேயாமலிருக்க கம்பின் அடிப்பகுதியில் பொருத்தப்பட்டிருந்த உலோகத்தால் ஆன வளையத்தில் பாறை ஒன்று தட்டி ஓசை எழுப்பியதை கவணித்தார். மறுநாளும் அவ்வாறு இடித்து ஓசை எழ தன்னுடன் மேய்ச்சலில் ஈடுபட்டவர்களை அழைத்து அவ்விடத்தை தோண்டினார். தோண்டிய அனைவரும் ஆச்சரியப்படும் வகையில் நந்தி சிலையை இறைவன் காட்டியுள்ளார். உடனே கிருஷ்ணக்கோனார் மற்றும் அங்கு இருந்தவர்கள் சேர்ந்து நந்தி சிலையை கோவிலுக்கு கொண்டு வந்து பிரதிஷ்டை செய்து பராமரித்து வந்தனர். தன்னை நம்பிவரும் பக்தர்களை எத்தகைய கண்டத்தில் இருந்தும் ஸ்ரீ கண்டேஸ்வரர் காத்து வாழ்வில் செழிப்புற செய்வார் என்பது நம்பிக்கை. பில்லி சூனியம், செய்வினை,குழந்தையின்மை,திருமண தோஷங்கள், இல்வாழ்க்கை பிரச்னை, தொழில் நட்டப்பிரச்னை ஆகியவை இத்தல இறைவனை மனமுருக வணங்கினால் தீர்ந்துவிடும் என்று கூறப்படுகிறது. மேலும் இத்தலத்தின் கோபுரத்தில் விஷ்ணு வாசம் செய்வதாக கூறப்படுகிறது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. கோவிலில் மூலவர் கிழக்கு நோக்கியும் தாயார் தெற்கு நோக்கியும் காட்சிதருகின்றனர். கருவறைக்கு வெளியில் மூலவருக்கு வலபுறம் விநாயகரும் இடபுறம் வள்ளி தெய்வானை சமேத சுப்பிரமணிய சாமியும் காட்சி தருகின்றனர். கோவில் சுற்றுப்பிரகாரத்தில் தட்சிணாமூர்த்தி மற்றும் சண்டிகேஸ்வரர் சந்நிதி அமைந்துள்ளது. ஈசான மூலையில் பைரவர் மற்றும் நவகிரகங்கள் அமைந்துள்ளது. கோவில் கோபுரத்தில் விஷ்ணு வாசம் செய்கிறார். வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. கார்த்திகை மாதம் கார்த்திகை திருவிழா முக்கிய திருவிழாவாக நடைபெறுகிறது. இக்கோவிலில் சைவ, வைணவ ஒற்றுமையை நிலைநாட்டும் வகையில் ஆண்டுதோறும் ஆவணி மாதம் கிருஷ்ண ஜெயந்தி விழா வெகுவிமரிசையாக கொண்டாடப்படுகிறது. மார்கழி முப்பதும் திருப்பாவை திருவெம்பாவை முற்றோதல் நடைபெறுகிறது. சிவராத்திரி விழாக்கள் பிரசித்தி பெற்றது. பிரதோஷம், மாத சிவராத்திரி, சித்திரை மாதப்பிறப்பு, தை மாதப்பிறப்பு, சித்திரா பவுர்ணமி பூஜைகள் சிறப்பாக நடைபெறும்.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஃபிராக்சினஸ்
thumb| ஐரோப்பாவில் ஆஷ் மரப் பூ thumb| குறுகிய-இலைகள் கொண்ட ஆஷ் ( Fraxinus angustifolia ) ஃப்ராக்சினஸ் (Fraxinus), பொதுவாக ஆஷ் என்றும் அழைக்கப்படுவது ஆலிவ் மற்றும் லைலிக் குடும்பத்தில் உள்ள பூக்கும் தாவரங்களில் ஒரு பேரினமாகும். இதில் நடுத்தரம் முதல் பெரிய மரங்களில் 45-65 இனங்கள் உள்ளன. இதில் பெரும்பாலும் இலையுதிர் இனங்களாகும். இருப்பினும் அயன அயல் வெப்பமண்டலத்தில் பல பசுமைமாறா இனங்களும் உள்ளன. ஐரோப்பா, ஆசியா, வட அமெரிக்காவின் பெரும்பகுதியில் இந்த இனங்கள் பரவலாக உள்ளன.
இவற்றின் இலைகள் எதிரடுக்கில் (அரிதாக மூன்று வட்ட அமைவு ) உள்ளன. மேலும் பெரும்பாலான இனங்கள் ஓலை வடிவ இலைகளோடு, எழு சிற்றிலைகள் கொண்டுள்ளன. இவற்றின் விதைகள் "இறகுள்ள விதைகள்" என அழைக்கபடுகின்றன. இதன் கனிகள் சமாரா எனப்படும் ஒரு வகை ஆகும்.
சொற்பிறப்பியல்
இந்த மரங்களின் பொதுவான ஆங்கிலப் பெயர், "ஆஷ்" ஆகும். இது பழைய ஆங்கில æsc க்கு முந்தைய பெயராகும். இது மரத்திற்கான புரோட்டோ-இந்தோ-ஐரோப்பியனுடன் தொடர்புடையது. அதே சமயம் இந்தப் பொதுவான பெயர் இலத்தீன் மொழியில் பிர்ச் மரத்திற்கான சொல்லிலிருந்து உருவானது. இரண்டு சொற்களும் அந்தந்த மொழிகளில் " ஈட்டி " என்று பொருள்பட பயன்படுத்தப்படுகின்றன. ஏனெனில் இந்த மரமானது ஈட்டிக் கம்புகளை செய்ய ஏற்றதாக உள்ளது.
வெளி இணைப்புகள்
பகுப்பு:மருத்துவத் தாவரங்கள் பகுப்பு:மரங்கள் பகுப்பு:தாவரப் பேரினங்கள்
வீற்றிருந்த பெருமாள் கோவில், வேப்பத்தூர்
வீற்றிருந்த பெருமாள் கோவில், வேப்பத்தூர் இந்து சமயக் கடவுள் விஷ்ணுக்குரிய கோவிலாகும். இக்கோவில் தமிழகத்தில் தஞ்சாவூர் மாவட்டத்தின் திருவிடைமருதூர் வட்டத்தில் அமைந்துள்ள வேப்பத்தூர் கிராமத்தில் உள்ளது. கற்கள் மற்றும் சாந்து கொண்டு அமைக்கப்பட்ட இந்த விஷ்ணு கோவில் பொ.ஊ. 850-களில் பல்லவ மன்னர்களாலும் பின்னர் சோழ மன்னன் முதலாம் இராஜராஜ சோழனாலும் அதற்குப் பிறகு 1520 களில் கிருஷ்ணதேவராயராலும் கட்டுவிக்கப்பட்டிருக்க வேண்டும் என்று கருதப்படுகிறது. செங்கல்லால் ஆன பழைய கோவிலுக்கு மேல் இக்கோவில் கருங்கல்லால் கட்டப்பட்டுள்ளது. தமிழ் நாட்டில், பல்லவர் காலத்துக்கும் முந்தைய கோவில்களாக அறியப்பட்டுள்ள மிகவும் பழமையான இரண்டு கோவில்களில் இக்கோவில் ஒன்றாகும். மற்றொன்று சாளுவண் குப்பத்தில் 2004 சுனாமிக்குப் பின் அகழ்ந்தெடுக்கப்பட்ட சுப்பிரமணியர் திருக்கோவில். வீற்றிருந்த பெருமாள் கோயில் புதுப்பித்தலுக்காகக் காத்திருக்கிறது.
கட்டுமானம்
சுமார் 40 அடி உயரத்தில் கூரையால் மூடப்பட்ட விமானம். தற்போது தமிழகத்தில் இவ்வாறாக செங்கல் கட்டுமானத்துடன் கூடிய விமானம் எதுவும் இல்லை. சிதைந்த நிலையில் உள்ள கட்டட அமைப்புகள் ஒரு காலத்தில் இக்கோயில் சிறப்பான நல்ல நிலையில் கட்டுமானத்தோடு இருந்ததை உணர்த்துகிறது. தரைப்பகுதியிலிருந்து மேடை போன்று சற்று உயர்ந்த நிலையில் சென்றால் கருவறையை அடையலாம். கருவறைக்கு மேல் தஞ்சாவூர் பெரிய கோயிலின் விமான உட்புறத்தில் காணப்படும் கூடு போன்ற அமைப்பு காணப்படுகிறது.
யுரேகா
யுரேகா (Youreka) என்பவர் ஒரு இந்திய திரைப்பட இயக்குனர், பாடலாசிரியர் மற்றும் திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார்.
வீற்றிருந்த பெருமாள் கோவில், வேப்பத்தூர்
மூலவர், பிற சிற்பங்கள்
கருவறையில் மூலவரோ அருகில் உள்ள கட்டுமானங்களில் பிற தெய்வங்களோ இல்லை. மூலவரையும் பிற சிற்பங்களையும் தனியாக அருகே ஒரு அறையில் காணலாம். கருவறையின் உட்பக்கச் சுவரில் ஓவியங்களைக் காணமுடியும்.
யுரேகா
தொழில்
திரைப்பட பாடலாசிரியராக தனது வாழ்க்கையைத் தொடங்கிய யுரேகா, மதுரை சம்பவம் என்ற திரைப்படத்தின் வாயிலாக தயாரிப்பாளராக அறிமுகமானார், ஹரிகுமார், அனுயா பகவத், கார்த்திகா ஆகியோர் நடித்த ஒரு  அதிரடி திரைப்படம் இதுவாகும், இதன் வழியாக என்டிடிவி தமிழ் திரையுலகில் முதல் தயாரிப்பு முயற்சியை மேற்கொண்டது. இந்த படம் கலவையான விமர்சனங்களைப் பெற்றது, தி இந்து பத்திரிகையின் ஒரு விமர்சகர் "யுரேகா மட்டும் திரைக்கதையில் கவனம் செலுத்தியும், இறுதிகட்டத்தில் மேலும் கூடுதலாக பணியாற்றியிருந்தால் இன்னும் சிறப்பாக இருந்திருக்கும்" ஆனால் "அதற்கு பதிலாக அவர் நாயகனை அதிரடி காட்சிகளில் நடிக்கவைப்பதில்  திருப்தி அடைந்ததாகத் தெரிகிறது" என்று குறிப்பிட்டார். குழந்தைகள் மீதான பாலியல் அத்துமீறலுக்கு முற்றுப்புள்ளி வைக்க உறுதியுடன் இருக்கும் ஒரு எழுத்தாளரைப் பற்றிய கதை, சிவப்பு எனக்கு பிடிக்கம் (2017) அப்படத்தில் பணியாற்ற யூரேகா அடுத்ததாக சென்றார். முக்கிய கதாபாத்திரத்தை ஏற்று நடித்ததுடன், தயாரிப்பாளராகவும் பொறுப்பேற்றார் யுரேகா. நடிகை சாண்ட்ரா ஆமி இப்படத்தில் நடிக்க ஒப்பந்தமானார். 2014 நடுப்பகுதியில் படத்தின் பணிகளை முடித்தார். இருப்பினும், படம் தயாரிப்பு சிக்கல்களில் சிக்கி, பல ஆண்டுகளுக்குப் பிறகு 2017 சனவரியில் வெளியிடப்பட்டது. இவரது அண்மைய வெளியீடு தொப்பி (2015) ஆகும். இப்படத்தில் புதுமுகங்கள் முரளி ராம், ரக்சா ராஜ் ஆகியோர் நடித்தனர். தயாரிப்பாளர் தனக்குத் தெரியாமல்படத்தின் இரண்டாம் பாதியில் காட்சிகளைக் கணிசமாகக் குறைத்ததாக இயக்குனர் புகார் கூறியது சர்ச்சையுடன் படம் வெளியீடானது.
வீற்றிருந்த பெருமாள் கோவில், வேப்பத்தூர்
ஓமந்தூர் வீற்றிருந்த பெருமாள்
இதே பெயரில் உள்ள மற்றொரு வீற்றிருந்த பெருமாள் கோயில் புதுப்பிக்கும் பணி தற்போது நடைபெற்றுவருகிறது.
யுரேகா
தொழில்
2017 ஏப்ரலில், ஜெயவந்த் மற்றும் ஈரா அகர்வால் ஆகியோர் நடிப்பில் காட்டு பையன் சார் இந்த காளி என்ற படத்தில் பணியாற்றத் தொடங்கினார்.
வீற்றிருந்த பெருமாள் கோவில், வேப்பத்தூர்
மேற்கோள்கள்
பகுப்பு:சிதிலமடைந்த கோயில்கள் பகுப்பு:தமிழக தொல்லியற்களங்கள்
யுரேகா
குறிப்புகள்
பகுப்பு:தமிழ்த் திரைப்பட இயக்குநர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:வாழும் நபர்கள் பகுப்பு:தமிழ் பாடலாசிரியர்கள்
நியோடிமியம்(III) ஆக்சைடு
நியோடிமியம்(III) ஆக்சைடு (Neodymium(III) oxide) என்பது Nd2O3 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். நியோடிமியம் செசுகியுவாக்சைடுஎன்ற பெயராலும் அழைக்கப்படும் இச்சேர்மம் நியோடிமியம் மற்றும் ஆக்சிசன் சேர்ந்து உருவாகிறது. வெளிர் சாம்பல்-நீல அறுகோண படிகங்களாக இச்சேர்மம் உருவாகிறது. முன்னதாக ஒரு தனிமம் எனக்கருதப்பட்ட அரிய-மண் கலவையான டிடிமியத்தில் ஒரு பகுதியாக நியோடிமியம்(III) ஆக்சைடு காணப்படுகிறது.
பயன்கள்
சூரிய ஒளிக்காப்பு கண்ணாடிகள் உள்ளிட்ட கண்ணாடிகளில் கலக்க மாசாக நியோடிமியம்(III) ஆக்சைடு பயன்படுகிறது. மேலும் திண்மநிலை சீரொளிகள் உருவாக்கவும், வண்ணக்கண்ணாடிகள் தயாரிக்கவும், மிளிர்பூச்சுகள் தயாரிப்பிலும் இதைப்பயன்படுத்துகிறார்கள். நியோடிமியம் கலக்கப்பட்ட கண்ணாடி மஞ்சள் மற்றும் பச்சை ஒளியை ஈர்த்துக் கொள்வதால் செவ்வூதா நிறத்திற்கு மாறுகிறது. இதனால் பற்றவைப்புக் கண்ணாடிகள் தயாரிப்பில் பயன்படுத்தப்படுகிறது. நியோடிமியக் கலப்பு கண்ணாடிகளில் சில இருநிறங்காட்டிகளாக விளங்குகின்றன. அதாவது ஒளி அமைப்பைப் பொறுத்து இக்கண்ணாடி நிறத்தை மாற்றிக் கொள்கிறது. அலெக்சாண்டரைட்டு என்று பெயரிடப்பட்ட கனிமம் சுரிய ஒளியில் நீலமாகவும் செயற்கை ஒளியில் சிவப்பாகவும் தோன்றுகிறது. உலகம் முழுவதும் ஒவ்வோர் ஆண்டும் கிட்டத்தட்ட 7000 டன்கள் நியோடிமியம்(III) ஆக்சைடு உற்பத்தி செய்யப்படுகிறது. பலபடியாக்கல் வினையூக்கியாகவும் நியோடிமியம்(III) ஆக்சைடைப் பயன்படுத்துகிறார்கள்.
வினைகள்
நியோடிமியம்(III) ஆக்சைடை நியோடிமியம்(III) நைட்ரைடு அல்லது நியோடிமியம்(III) ஐதராக்சைடு சேர்மத்தை காற்றில் எரித்துத் தயாரிக்கிறார்கள்.
குசுமாகரசு
விட்டுணு வாமன சிருவாதுகர் (Vishnu Vāman Shirwādkar, विष्णु वामन शिरवाडकर) (27 பிப்பிரவரி 1912 – 10 மார்ச்சு 1999), என்னும் எழுத்தாளர் குசுமாகரசு  (குஷ்மாகரஜ் (कुसुमाग्रज) என்னும் புனைப்பெயரில் எழுதிவந்த புகழ்பெற்ற மராத்திய எழுத்தாளர், கவிஞர், சிறுகதை ஆசிரியர், புதினப்படைப்பாளி, நாடக ஆசிரியர். இவர் மாந்தநேயராகவும், தாழ்த்தப்பட்ட மக்களின் விடுதலைக்காகவும் உரிமைக்காகவும் அறத்துக்காகவும் பாடுபட்டவராகவும் அறியப்படுகின்றார்.
எழுத்துப்பணி
இவருடைய ஏறத்தாழ ஐம்பதாண்டு எழுத்துப்பணி இந்தியா விடுதலை பெறும் முன்பிருந்தே தொடங்கிவிட்டது. 16, கவிதைத்தொகுப்புகளும், மூன்று தொகுதி புதினங்களும், எட்டுத்தொகுதி சிறுகதைகளும், ஏழு தொகுதி உரைநடைக் கட்டுரைகளும், 18 நாடகங்களும் ஓரங்க நாடகங்களும் எழுதி புகழீட்டியுள்ளார். இவர் எழுதிய விசாக (1942) என்னும் பாடற்தொகுப்பு இந்திய விடுதலைக்கு இயக்கத்தினருக்குப் பேரூக்கம் அளித்தது. இது இன்று இந்திய இலக்கியத்தில் உயர்படைப்பாகக் கருதப்படுகின்றது. . இவருடைய நாடகப் படைப்பாகிய நாட்சம்ராட்டு (Natsamrat) மராத்தி எழுத்துலகில் போற்றப்படுகின்றது.
விருதுகள்
இவர் நாடளாவிய பல பரிசுகளைப் பெற்றுள்ளார், அவற்றுள் 1974 ஆம் ஆண்டுக்கான சாகித்திய அகாதமி விருது விருதும், 1988 ஆம் ஆண்டுக்கான ஞானபீட விருதும் குறிப்பிடத்தக்கன. இவர் உலக மராத்தி மாநாட்டின் தலைவராக 1989 இல் இருந்தார். இவர் மகாராட்டிரத்தில் புனே நகரத்தில் பிறந்தார், ஆனால் பெரும்பாலான வாழ்க்கையை மகாராட்டிரத்தில் நாசிக்கு நகரத்தில் கழித்தார்.
மராத்தி மொழி நாள்
இவருடைய பிறந்தநாளான பிப்ரவரி 27, மராட்டி மொழி நாளாகக் கொண்டாடப்படுகிறது.
படைப்புகள்
கவிதைத்தொகுப்புகள்
புதினத் தொகுப்புகள்
நாடகங்கள்
ஓரங்க நாடகம்
புதினங்கள்
அடிக்குறிப்புகளும் மேற்கோள்களும்
பகுப்பு:மராத்தி எழுத்தாளர்கள் பகுப்பு:ஞானபீட விருது பெற்றோர் பகுப்பு:சாகித்திய அகாதமி விருது பெற்றோர் பகுப்பு:1912 பிறப்புகள் பகுப்பு:1999 இறப்புகள் பகுப்பு:மகாராட்டிர எழுத்தாளர்கள்
அம்ரான், குஜராத்
அம்ரான் (Amran) என்பது முன்னர் அம்ப்ரான் என்று அழைக்கப்பட்ட கிராமம் ஆகும். இந்த கிராமம், இந்தியாவின் குஜராத்தின் ஜாம்நகர் மாவட்டத்தின் ஜோடியா தாலுகாவில் உள்ளது.
வரலாறு
இது பிரித்தானிய காலத்தில் இந்த பண்ணைத் தோட்டத்தை சொந்தமாகக் கொண்டிருந்த கவாஸ் குடும்பத்தின் சந்ததியினரின் வசிப்பிடமாகும்.
அம்ரான் ஒரு பண்டைய நகரமும் மற்றும் தேவல் ஷா என்று அழைக்கப்படும் ஒரு முஸ்லீம் துறவி அல்லது பைரின் சன்னதி கொண்டதாக கொண்டாடப்படுகிறது. இந்த நபர் குஜராத் சுல்தானிய ஆட்சிப்பகுதியைச் சேர்ந்த சுல்தான் மஹ்மூத் பெகாடாவின் பிரபுக்களில் ஒருவரான மாலிக் மஹ்மூத் குரைசி என்பவரின் மகன். அவரது சொந்த பெயர் மாலிக் அப்துல் லத்தீப், ஆனால் அவர் சுல்தானிடமிருந்து தேவர்-உல்-முல்க் என்ற பட்டத்தைப் பெற்றார். அவர் அம்ப்ரானின் ஃபாஜ்தார் இருந்ததோடு அண்டையில் இருந்த இராஜபுத்திரர்களை அடக்கவும் செய்தார்.1509 ஆம் ஆண்டில் ஒரு இராஜபுத்திரரால் படுகொலை செய்யப்பட்டார். மேலும், அவரது மரணத்திற்குப் பிறகு தேவல் ஷா என்ற பட்டத்தால் புனிதராக அறிவிக்கப்பட்டார். தேவல் என்பது தேவர்-உல்-முல்க் என்ற பட்டம் மருவி வந்தது என்பதில் சந்தேகமில்லை. அவரது கல்லறை இன்றுவரை புனித யாத்திரைக்கான இடமாக உள்ளது.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும்
தாகம்தீர்த்தபுரம் கருப்பையசாமி கோயில்
தாகம்தீர்த்தபுரம் கருப்பையசாமி கோயில் தமிழ்நாட்டில் விழுப்புரம் மாவட்டம், தாகம்தீர்த்தபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிசுநாக வம்சம்
மகத நாட்டு மன்னர் சிசுநாகன் அவந்தி நாட்டை வென்று மகதத்துடன் இணைத்துக் கொண்டார். சிசுநாகனுக்குப் பின் மன்னரான அவரது மகன் காலசோகன் எனும் காகவர்மன் ஆட்சிக் காலத்தில் இரண்டாவடது இரண்டாம் பௌத்த சங்கம் வைசாலியில் கூடியது.
ஹென்ரி டட்டன்
ஹென்ரி டட்டன்  (Henry Dutton, பிறப்பு: சனவரி 17 1847, இறப்பு: சனவரி 1 1935), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1875 ல், முதல்தர துடுப்பாட்டப் போட்டியில் பங்குகொண்டார்.
சிசுநாக வம்சம்
உசாத்துனைகள்
பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:இந்திய அரச மரபுகள் பகுப்பு:மகாபாரதத்தில் நாடுகள் பகுப்பு:ஆசியாவின் முன்னாள் நாடுகள் பகுப்பு:மகத நாடு
ஹென்ரி டட்டன்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1847 பிறப்புகள் பகுப்பு:1935 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
ஜோர்ஜ் மெக்கோலே
ஜோர்ஜ் மெக்கோலே (George Macaulay , பிறப்பு: திசம்பர் 7 1897, இறப்பு: திசம்பர் 13 1940 ), இங்கிலாந்து அணியின் முன்னாள் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளில் விளாஇயாடி 112 ஓட்டங்களை எடுத்துளார். இதில் அதிகபட்சமாக 76 ஓட்டங்களை எடுத்தார். , 468 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1923 - 1933 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
ஆரம்பகால வாழ்க்கை
மெக்காலே டிசம்பர் 7, 1897 இல் திரஸ்கில் பிறந்தார். இவரது தந்தை ,இவரது மாமாக்களைப் போலவே நன்கு அறியப்பட்ட உள்ளூர் துடுப்பாட்ட வீரர் ஆவார். மெக்காலே பர்னார்ட் கோட்டையில் கல்வி கற்றார்.பிற்காலத்ஹில் துடுப்பாட்ட அணியின் தலைவராக ஆனார். பள்ளியை விட்டு வெளியேறியதும், வேக்ஃபீல்டில் வங்கி எழுத்தராக பணியாற்றினார்; அங்கே, அருகிலுள்ள ஒசெட்டில், இவர் துடுப்பாட்டம் மற்றும் கால்பந்து விளையாடினார். முதல் உலகப் போரில், மெக்காலே ராயல் ஃபீல்ட் பீரங்கியுடன் பணியாற்றினார்; பின்னர் இவர் முன்பு இருந்த அதே வங்கியில் வேலைக்குத் திரும்பினார். துவக்க காலத்தில் லண்டனிலும், பின்னர் கென்ட், ஹெர்ன் பேவில், தனது ஓய்வு நேரத்தில் துடுப்பாட்ட சங்கங்களில் விளையாடினார்.
தேர்வுத் துடுப்பாட்டம்
மெக்காலே 1922–23ல் தென்னாப்பிரிக்காவில் எட்டு முதல் தர போட்டிகளில் விளையாடி, 16.37 எனும் சராசரியில் 29 இழப்புகளை வீழ்த்தினார். இவர் பிரிட்டோரியாத் துடுப்பாட்ட அணிக்கு எதிராக 18 ஓட்டங்களை விட்டுக் கொடுத்து 6 இழப்புகளைக் கைப்பற்றியது மற்றும் டிரான்ஸ்வால் துடுப்பாட்ட அணிக்கு எதிரான போட்டியில் எட்டு இழப்புகள் எடுத்ததே இவரின் சிறந்த பந்துவீச்சு ஆகும். அதே நேரத்தில் இவர் உள்ளூர்ப் போட்டிகளில் திறம்பட செயல்பட்டார், கிழக்கு ராண்டிற்கு எதிராக 40 ஓட்டங்களை விட்டுக் கொடுத்து ஐந்து இழப்புகளையும், ஜூலூலாண் துடுப்பாட்ட அணிக்கு எதிராக 19 ஓட்டங்களுக்கு 6 இழப்புகளையும் எடுத்தார். முதல் தேர்வுத் துடுப்பாட்டப் போட்டியில் இங்கிலாந்து தோல்வியடைந்த பின்னர், விஸ்டன் பந்துவீச்சில் பலவீனம் இருப்பதாகக் கூறிய பின்னர், மெக்காலே கிரென்வில் ஸ்டீவன்ஸுக்குப் பதிலாக இரண்டாவது தேர்வுத் துடுப்பாட்டப் போட்டியில் இங்கிலாந்துக்காக தனது தேர்வுத் துடுப்பாட்டப்  போட்டியை அறிமுகமானார். இவர் தனது முதல் வீச்சில் ஜார்ஜ் அல்பிரட்டினை ஆட்டமிழக்கச் செய்தார். இதன்மூலம் தேர்வுத் துடுப்பாட்டப் போட்டியின் அறிமுகப் போட்டியின் முதல் பந்தில் இழப்பினை எடுத்த நான்காவது வீரர் எனும் சாதனை படைத்தார். முதல் ஆட்டப் பகுதியில் 19 ஓட்டங்களுக்கு இரண்டு இழப்புகளை எடுத்தார். இரண்டாவது ஆட்டப் பகுதியில், தென்னாப்பிரிக்கா ஒரு இழப்பிற்கு 157 ஓட்டங்கள் எடுத்து வலுவான நிலையில் இருந்தது. பின்னர் மெக்காலே 13 ஓட்டங்கள் மட்டுமே விட்டுக் கொடுத்து 4 இழப்புகளைக் கைப்பற்றினார். அந்தப் போட்டியில் 64 ஓட்டங்களை விட்டுக் கொடுத்து 5 இழப்புகளைக் கைப்பற்றினார். இந்த போட்டியில் இவர் மிக நேர்த்தியாக பந்து வீசினார் என்று விசுடனில் கருத்து தெரிவித்தார். இந்தப் போட்டியில் இங்கிலாந்துத் துடுப்பாட்ட அணி வெற்றி பெற்றது. மீதமுள்ள மூன்று தேர்வுத் துடுப்பாட்டப் போட்டிகளில் விளையாடிய இவர், 20.37 எனும் சராசரியில் 16 இழப்புகளை வீழ்த்தினார். இங்கிலாந்து தொடரை 2–1 என்ற கணக்கில் வென்றது. தொடரில் சிறப்பாக விளையாடியதற்காக இவர் ஆண்டின் சிறந்த துடுப்பாட்ட வீரர்களில் ஒருவராக அறியப்பட்டார்.மேலும் இவரது சகிப்புத்தன்மை, சுழல் மற்றும் அனைத்து வகையான வீசுகளத்திலும் சிறப்பாக பந்து வீசும் திறனைப் பாராட்டியது.
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1897 பிறப்புகள் பகுப்பு:1940 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
நாமக்கல் நரசிம்மர் திருக்கோயில்
நாமக்கல் நரசிம்மர் கோயில் என்பது தமிழ்நாட்டில் நாமக்கல் மாவட்டத்தில் நாமக்கல் நகரில் 200 அடி உயரமுள்ள குன்றின்மீது அமைந்துள்ள குடைவரைக் கோயிலாகும்.
கோவில் அமைப்பு
இக்கோயிலின் மூலவர் நரசிம்மர் ஆவார். தாயார் நாமகிரித்தாயார் ஆவார். நாமக்கல் மலையும் அதன்மீது உள்ள கோட்டையும் மகாவிஷ்ணுவின் கோட்டையாக உள்ளது. மலையின் கீழ்ப்புறம் ரங்கநாதராகவும் மலைமேல் கோட்டையின் உள்ளே வரதராகவும் மலையின் மேலே நரசிம்மராகவும் மூன்று அவதாரங்களில் எழுந்தருளியுள்ளார். இப்படி மூன்று அவதாரம் பெற்றிருப்பினும், நரசிம்மரே இங்கு பிரதானம். முதலில் கோயிலுக்கு முன்னே அனுமார் கிழக்குத் திசை நோக்கியவராக 18 அடி உயரத்தில் காட்சி தருகிறார். அடுத்து நரசிம்மர் நாமகிரித் தாயாருடன் உள்ள சந்நிதி. நரசிம்மர் மிகவும் கம்பீரமாக பெரிய சிம்மாசனம் ஒன்றின் மீது அமர்ந்து உள்ளார். நரசிம்மர் ஸ்ரீதேவி பூதேவி சமேதராக உள்ளார். திரிவிக்கிரமர், வராகர், வாமனர், அனந்தநாராயணர் ஆகியோர் நரசிம்மரின் இரு பக்கங்களில் இடம் பெற்றுள்ளனர்.
நாமகிரித் தாயார் கிழக்கு நோக்கி எழுந்தருளியுள்ளார். நரசிம்மருக்கு நேரே உள்ள சுவரில் ஒரு சாளரத்தின் வழியே அனுமாரைக் காணலாம். ஆனால் அனுமன் கண்கள் நரசிம்மரது பாதங்களைப் பார்த்து இருப்பதுபோல் அமைந்துள்ளது. கோட்டையின் மேற்குபுறம் அரங்கநாதரைத் தரிசிக்கலாம். அரங்கநாதர் கார்கோடகன் மேல் தெற்கே தலையும் வடக்கே காலும் நீட்டிச் சயனித்திருப்பதைக் காணலாம். காலடியில் சங்கரநாராயணரைக் காணலாம். சற்றுப் பின்னால் அரங்கநாயகி தாயாரைக் காணலாம்.கீழே இறங்கி வந்தால் கமலாலயம். அது அனுமனுக்குத் தாகம் தீர்த்தது. அடுத்து மலையேறினால் வரதராஜரைத் தரிசிக்கலாம்.
இரண்யனை வதம் செய்த நரசிம்மர் யாரும் நெருங்க இயலாதபடி உக்கிரம் பொங்கக் காட்சி தந்ததைக் கண்டு பிரகலாதன் வேண்டுதலுக்கு இணங்க சாந்தமூர்த்தியாகி சாளக்கிராம வடிவில் கண்டகி நதிக்கரையில் அமர, திருமகள் தனது நாயகனைப் பிரிந்ததால் இந்தக் கமலாலயத்தில் தவம் புரிய, சஞ்சீவி மலையைச் சுமந்து வந்த அனுமன் கண்டகி நதிக்கரையில் இருந்த சாளக்கிராம நரசிம்மரையும் எடுத்துக் கொண்டு வர, இந்தக் கமலாலயத்தைக் கண்டதும் தனது தாகம் தீர்த்துக் கொள்ள நினைத்து நரசிம்மரை கையிலிருந்து கீழே வைக்க, தாகம் தீர்ந்ததும் நரசிம்மரைத் தூக்கினால் நரசிம்மர் வரவில்லை. எவ்வளவு முயன்றும் அனுமனால் முடியவில்லை. இங்கே தான் நரசிம்மரை நினைத்து லட்சுமியும் தவம் புரியவே, அவளுக்கு நரசிம்மர் அருள் புரியவே இங்கே தங்கி விட்டதாகக் கூறுவர். அற்புதச் சிற்ப வேலைப்பாடுகளைக் கொண்ட நாமக்கல் நரசிம்மர் வரம் தரும் விஷ்ணுவாகக் கருதப்படுகிறார். நரசிம்மரை கூப்பிய கரங்களுடன் சேவித்தவாறு அருள்மிகு ஆஞ்சநேயர் பக்தர்களுக்கு அருள் பாலித்தவண்ணம் எழுந்து அருள்கின்றார்.
கல்வெட்டு
இந்தத் தலத்துக் கோயில்கள் குடைவரைக் கோயில்கள். 1300 ஆண்டுகளுக்குமுன் மகேந்திரவர்மன் குடைந்து அமைத்தவை. அதியேந்திர விஷ்ணு கிரகம் என்று இத்தலத்தைப் பற்றிக் கல்வெட்டில் குறிப்பிடப்பட்டுள்ளது.
விழாக்கள்
நரசிம்ம ஜெயந்தி, அனுமன் ஜெயந்தி ஆகியவை இங்கு நடைபெறுகின்ற விழாக்களில் குறிப்பிடத்தக்கவையாகும்.
ராமானுஜம் தொடர்பு
ராமானுஜம் இத்திருக்கோயிலின் நாமகிரி தாயாரின் பக்தர்.கணித மேதை ராமானுஜம் அவர்களுக்கு கனவில் கணித சூத்திரங்களுக்கு நாமகிரி தாயார் விடை தந்துள்ளார். கடினமான கணக்குகளுக்கு கனவில் விடை கண்டு, உடனே எழுந்து அவற்றின் வழிமுறைகளை எழுதுவது கணித மேதை ராமானுஜத்தின் வழக்கம்.
வெளி இணைப்புகள்
பகுப்பு:நாமக்கல் மாவட்டத்திலுள்ள வைணவக் கோயில்கள்
கொண்டகவான் மாவட்டம்
கொண்டகவான் மாவட்டம் (Kondagaon district) மத்திய இந்தியாவின் சத்தீஸ்கர் மாநிலத்தின் இருபத்து ஏழு மாவட்டங்களில்  ஒன்றாகும். பஸ்தர் கோட்டத்தில் உள்ள ஏழு மாவட்டங்களில் இம்மாவட்டமும் ஒன்றாகும்.
இம்மாவட்டம் 01 சனவரி 2012-இல் பஸ்தர் மாவட்டத்தின் சில பகுதிகளை பிரித்தெடுத்து சத்தீஸ்கர் மாநிலத்தின் 27-வது மாவட்டமாக உருவாக்கப்பட்டது. இம்மாவட்டத்தின் நிர்வாகத் தலைமையிடம் கொண்டகவான் நகரம் ஆகும்.
பழங்குடி மக்கள் பெரும்பான்மையாக கொண்ட இந்திய மாவட்டங்களில் கொண்டகவான் மாவட்டமும் ஒன்றாகும்.
மாவட்ட வரலாறு
கோண்டகான் கடந்த காலத்தில், பண்டைய பெயரான கந்தனார் என்று நடைமுறையில் இருந்தது. அதன் மரார் மக்கள், கோலேட் வண்டிக்குச் சென்று கொண்டிருந்ததாகக் கூறப்படுகிறது. பின்னர் பழைய கொண்டகானின் காந்தி சதுக்கம் அருகே, பழைய நாராயன்பூர் சாலையில் இருந்து வரும், கிழங்குகளின் கொடிகளில் வாகனம் சிக்கிக்கொண்டதாகக் கூறப்படுகிறது. அதனால் அந்த இரவில், அவர்கள் கட்டாயமாக, அங்கே தங்கி, ஓய்வெடுக்க வேண்டிய சூழல் எழுந்த்து. அவர்களின் முக்கியவருக்கு, ஒரு கனவு இருந்தது என்று கூறப்படுகிறது. அந்த கனவில், தேவி இங்கே குடியேற வேண்டும் என்ற உறுதி கேட்டதால், அந்த முக்கியவர் உறுதி கொடுத்தார். அந்த இடத்தின் நிலம் மிகவும் வளமானதாக இருப்பதால், தேவி இயக்கியபடி, அந்நிலத்தில் ஆட் கொள்ளவது சரியெனக் கருதப்பட்டது. அந்த நேரத்தில், இது காண்ட்னருக்கு, கிழங்கின் தேங்காய் தளப் பொருளின் அடிப்படையில், பிறருக்கு அறிமுகப்படுத்தப்பட்டது. இந்த 'கலந்தர்' என்பதே, பின்னர் கந்தனராக மாறியது.
இதற்கிடையில், பஸ்தார் அதிபரின் அதிகாரி, அனுமன் கோவிலில் நடைபெற்ற மூத்த நபர்களின் கூட்டத்தில், கலந்தரை, கந்தனாரருக்கு பதிலாக, மிகவும் பொருத்தமானது என கூறப்பட்டது. அக்காலத்தின் பழைய பாதை, பழைய நாராயன்பூர் சாலை என்பதாகும். எனவே, மராவின் முக்கிய குடும்பங்களின் குடியேற்றம் ஒரே சாலையின் இருபுறமும் உள்ளது. இது பழைய கொண்டகான் கிராமம் ஆகியது. 1905 ஆம் ஆண்டில், கேஷகல் பள்ளத்தாக்கு கட்டப்பட்ட பின்னர், காந்தி துதுக்கம் அருகே, பழைய நாராயன்பூர் சாலையைச் சந்திக்கும் முக்கிய சாலை உருவாக்கப்பட்டது. இந்த புதிய பாதை உருவாக்கப் பட்டபோது, அதன் இருபுறமும் புதிய குடியேற்றங்கள் உருவாகத் தொடங்கின. வேலைவாய்ப்புகளும், இந்த 'மெர்குரி' புதிய பாதையின் இருபுறமும் ஏற்பட்டதால், குடியேற்றங்களும் தோன்றின. கேசக் பள்ளத்தாக்குக்கு சாலை அமைக்கப்பட்ட பின்னர், கிசக்கலின் பகுதி மால்குசாரியில் உள்ள ரத்தோர் குடும்பத்திற்கு சிறப்புரிமை வழங்கப்பட்டது. அந்த குடும்பமும் அவர்களுடன் தொடர்புடைய பிற மக்களும், பின்னர் கோண்டகாவின் முக்கிய சாலையில் குடியேறினர். இந்த முக்கிய சாலை, தம்தாரிக்கு சகதல்பூருக்குச் சென்றது. இதனால் கோண்டகாவின் முக்கிய சாலை, பசுதாரின் தலைநகரான சக்தல்பூருடன் இணைக்கப் பட்டது. 1980 களில், இது தேசிய நெடுஞ்சாலை எண் 43 என அறிவிக்கப்பட்டு இருக்கிறது. 2010 ஆம் ஆண்டில், இது தேசிய நெடுஞ்சாலை எண் 30 என அறிவிக்கப்பட்டு இருக்கிறது. கிங்காவோன் படடோங்கர் தெக்சிலின் கீழ் இருந்தது. அதன் காவல் நிலையம் படடோங்கரில் இருந்தது. பின்னர், 1943 இல், தெக்சில் தலைமையகம் கொண்டகானுக்கு வந்தது.
கோராவும், பட்டியல் சாதிகளான, பழங்குடி காந்தா, காசியா, சல்பா போன்றவைகள் ஆகும். இங்கு குடியேறிய மிகப் பழமையான குடியேறிகள் ஆவர். கோண்டகான் குடியேறிய பின்னர், இது 1930 ஆம் ஆண்டில் ஒரு தொடக்கப் பள்ளியாக மாறியது. சில ஆண்டுகளுக்குப் பிறகு, ஆங்கிலோ வெர்னாகுலர் நடுநிலைப் பள்ளி நிறுவப்பட்டது. 1953 இல், பதின்நிலைப் தேர்வு நடுவமும் நிறுவப்பட்டது. 1955 ஆம் ஆண்டில், கிழக்கு வங்காள மக்களின் குடியேற்றத்திற்காக, நிர்வாக கட்டிடங்களும், ஊழியர்களின் வீடுகளும் கட்டப்படத் தொடங்கின. புனர்வாழ்வு அமைச்சின் கீழ், ஒடிசாவிலிருந்து பசுத்தரின் இந்த பகுதி வரை, தண்டகரண்யா திட்டம் நீட்டிக்கப்பட்டு செயற்படுத்தப் பட்டது. 1958 ஆம் ஆண்டில், அப்போதைய முதல்வர் இங்கு வந்து, உயர்நிலைப் பள்ளியைத் திறந்து வைத்தார்.
புவியியல்
இம்மாவட்டம் மலைகளும் காடுகளுடன் கூடியது.
போக்குவரத்து
கொண்டகவான் மாவட்டம், தேசிய நெடுஞ்சாலை எண் 30-இல் அமைந்திருப்பதால், ராய்ப்பூர், ஜெகதல்பூர் நகரங்களுடன் பேருந்து சேவைகள் உள்ளது.
அருகில் உள்ள தொடருந்து நிலையம் 73 கி. மீ. தொலைவில் உள்ள ஜெகதல்பூர் நகரம் ஆகும்.
பொருளாதாரம்
வெண்கலத்தால் செய்யப்படும் சிற்பங்கள் மற்றும் கைவினைப் பொருட்கள் தயாரிப்பில் இம்மாவட்டம் சிறப்பிடம் வகிக்கிறது. தென்னைத் தோட்டங்கள், மர அறுவை ஆலகள் அதிகம் கொண்டது. இந்தியத் துணை கண்டத்தில் பெரிய வனக் கோட்டம் கொண்ட பெருமை கொண்டகவான் மாவட்டத்திற்கு உண்டு.
வெளி இணைப்புகள்
பகுப்பு:சத்தீஸ்கர் மாவட்டங்கள்
கோலார்பட்டி ஊராட்சி
கோலார்பட்டி ஊராட்சி (Kolarpatti Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள பொள்ளாச்சி தெற்கு ஊராட்சி ஒன்றியத்தில் அமைந்துள்ளது. இந்த ஊராட்சி, உடுமலைப்பேட்டை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2695 ஆகும். இவர்களில் பெண்கள் 1306 பேரும் ஆண்கள் 1389 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:பொள்ளாச்சி தெற்கு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பெருவால் எழிற்புள்
பெருவால் எழிற்புள் எனப்படுவது சந்திரவாசி பறவைக் குடும்பத்தில் எழிற்புள் பேரினத்தில் பேரெழிற்புள் (Astrapia stephaniae) மற்றும் நாடாவால் எழிற்புள் (Astrapia mayeri) என்பவற்றின் கலப்பினமான பறவையாகும்.
தோற்றம்
பெருவால் எழிற்புள் பறவையானது நாடாவால் எழிற்புள் இனத்தை நெருங்கியதாகக் காணப்படினும், உண்மையில் தன் இரு பெற்றார் இனங்களையும் ஒத்திருக்கும். இதன் ஆண் பறவைகள் கறுப்பு மற்றும் வெள்ளை நிறங் கொண்ட நீளமான இரு வாலிறகுகளையும் கூந்தல் போன்ற நீல நிறத் தலை மற்றும் கழுத்தையும், சிறிய சொண்டையும் கரிய உடலையும் கொண்டிருக்கும். இதன் பெண் பறவையோ தன் தலையில் ஆண் பறவையை விடக் குறைவான அளவு நீல இறகுகளையும் ஒப்பீட்டளவிற் சிறிய வாலையும் கொண்டிருக்கும்.
வரலாறு
1930 வரையில், பெருவால் எழிற்புள் (மற்றும் ஏனைய கலப்பினச் சந்திரவாசிப் பறவையினங்கள்) தனித்த இனங்களாகவே கருதப்பட்டுத் தனியான பெயரிடப்பட்டிருந்தன. அந்த அடிப்படையில், பெருவால் எழிற்புள் Astrarchia barnesi என்று அறிவியற் பெயர் வழங்கப்பட்டிருந்தது.
பரவல்
பெருவால் எழிற்புள்ளானது பப்புவா நியூ கினி நாட்டின் ஃகாகன் மலைத்தொடர் மற்றும் கிலுவே மலை என்பவற்றில், கடல் மட்டத்துக்கு மேலே 2400 மீ - 2600 மீ உயரமான பகுதிகளிற் காணப்படுகிறது.
இணுவில் அண்ணமார் கோயில்
thumb|250px|அண்ணமார் கோயில் வேணுகோபால சுவாமி கோயிலாகப் பெயர் மாற்றம் பெற்ற பின்னர், 2010ல் எடுக்கப்பட்ட படம். அண்ணமார் ஏறி விண்ணுலகம் சென்றதாக மக்கள் நம்பும் பனையைச் சுற்றி வளர்ந்த ஆல மரத்தையும், அண்ணமார் சிலையையும் இடப்புறத்திலும், வேலாயுதசுவாமி கோயிலைப் பின்னணியிலும் காண்க. இணுவில் அண்ணமார் கோயில் இலங்கையின் வட மாகாணத்தில் அமைந்துள்ள இணுவில் என்னும் ஊரில் அமைந்துள்ள ஒரு கோயில். இணுவிலில் இருந்து உரும்பிராய் நோக்கிச் செல்லும் கருணாகரப் பிள்ளையார் கோயில் வீதியில் காங்கேசன்துறை வீதியில் இருந்து ஏறத்தாழ அரைக் கிலோமீட்டர் தொலைவில் இக் கோயில் உள்ளது. யாழ்ப்பாணத்தின் பிற இடங்கள் சிலவற்றிலும் காணப்படும் அண்ணமார் கோயில்களைப் போலவே இதுவும் தாழ்த்தப்பட்டவர்களான "பள்ளர்" வகுப்பினருக்கு உரிய கோவிலாக உள்ளது. பனை மரம் ஒன்றைச் சுற்றி வளர்ந்த ஆலமரம் ஒன்றுக்குக் கீழே, கட்டிட அமைப்புக்கள் எதுவும் இன்றி, மரபு வழிச் சின்னங்களுடன் நாட்டார் வழிபாட்டு முறைகளைப் பின்பற்றி இயங்கிவந்த இக் கோயில் அண்மைக் காலத்தில் கட்டிடங்களுடன் கூடிய கோயிலாக மாறியுள்ளது. அத்துடன், சமசுக்கிருதமயமாக்கத்தின் விளைவாக இது வேணுகோபால சுவாமி கோயில் எனப் பெயர் மாற்றம் அடைந்துள்ளதுடன், விக்கிரகங்களையும் வைத்து வணங்குகின்றனர்.
தோற்றம்
ஒல்லாந்தர் காலத்தில் எழுந்த "பஞ்சவன்னத் தூது" என்னும் நூல் வெள்ளாளர் குடிப்பிறந்த இளந்தாரி எனப்படும் கைலாயநாதன் இணுவில் பேரூரின் ஆட்சியாளன் என்றும், அண்ணமார் எனப்படுவோர் அவனுக்குக் கீழே பணிபுரியும் வீரர்கள் என்றும் கூறுகிறது. இதைத் தழுவிப் பிற்காலத்தில் நூல் எழுதியோர் சிலர் அண்ணமார் கைலாயநாதனின் மெய்க்காப்பாளன் எனக் குறிப்பிடுகின்றனர். கள ஆய்வில் பெற்ற வாய்வழிச் செய்திகளை அடிப்படையாகக் கொண்டு சண்முகலிங்கன் இன்னொரு வேறுபாடான கதையைக் கூறுகிறார். இக் கதையின் படி புளியில் ஏறிய கைலாயநாதன், காலிங்கராயன் என்னும் இருவர் வெள்ளாள இனத்தைச் சேர்ந்த உடன்பிறந்தோராகவும், பனையில் ஏறிய பள்ளர் வகுப்பைச் சேர்ந்த இளைஞன் அவர்களுடன் குடிமை உறவு கொண்டவனாகவும் கொள்ளப்படுகின்றனர்.
பழைய மரபு
யாழ்ப்பாணத்தில் அண்ணமார் வழிபாட்டு முறைகளை ஆய்வு செய்த சண்முகலிங்கன், பழைய மரபுப்படி அண்ணமார் கோயில்களில், கல், பொல்லு, சூலம் போன்றவற்றுள் ஒன்றை அல்லது இரண்டை புனிதப் பொருளாகக் கருதி வழிபட்டு வந்ததாகக் கூறுகிறார். இணுவில் அண்ணமார் கோயிலிலும் அண்மைக்காலம் வரை கல்லும் பொல்லும் வைத்து வழிபட்டதாகத் தெரிகிறது. அண்ணமார் கோயில்களின் மரபுக்கு ஏற்ப பள்ளர் சமூகத்தைச் சேர்ந்த ஒருவரே இக் கோயிலிலும் பூசாரியாக இருப்பது வழக்கம். ஆண்டுக்கு ஒரு முறை அயலில் உள்ள இளந்தாரி கோயிலில் பொங்கல் வைத்துப் படைக்கும்போது அண்ணமாருக்கும் படையல் வைப்பது வழக்கமாக இருந்தது. பள்ளர் சமூகத்தினர் அண்ணமார் கோயிலடியில் பொங்கல் வைத்து, அசைவ உணவு வகைகளையும் படைத்து வழிபடுவர்.
சமசுக்கிருதமயமாக்கமும் வழிபாட்டு முறைகளும்
அண்மைக்காலத்தில் யாழ்ப்பாணச் சமூகத்தில் ஏற்பட்ட மாற்றங்களும், சாதி அடிப்படையிலான சமூக உறவுகள் தளர்ந்து வருவதாலும், தாழ்த்தப்பட்ட சமூகத்தினர் பொருளாதார அடிப்படையில் உயர்வதற்கான வாய்ப்புகள் கிடைத்ததாலும், அண்ணமார் வழிபாட்டிலும் மாற்றங்கள் ஏற்படலாயின. 1998 ஆம் ஆண்டில், கட்டிடம் எதுவும் இல்லாதிருந்த இவ்வழிபாட்டிடத்துக்கு அருகே கட்டிடம் அமைக்கப்பட்டது. வேணுகோபாலசுவாமி கோயில் எனப் பெயர் கொடுத்து விக்கிரகம் ஒன்றும் வைத்ததுடன் குடமுழுக்கும் செய்தனர். அண்ணமார் கோயில் ஆலமரம் புதிய கோயிலின் தலவிருட்சம் ஆனது. ஆல மரத்தைச் சுற்றித் தடுப்புச் சுவர் அமைத்து அதோடு சேர்ந்ததாக ஒழுங்கையை நோக்கியதாக அண்ணமாருக்கும் சிலை அமைக்கப்பட்டுள்ளது. தற்போது இக் கோயிலுக்குத் தினமும் இரண்டு காலப் பூசைகளும் நடைபெறுகின்றன. ஆண்டுதோறும் 15 நாட்கள் அலங்கார உற்சவங்களும் இடம்பெற்று வருகின்றன. 14 ஆம் நாள் தேர்த் திருவிழாவும், 15 ஆவது நாளில் தீர்த்தத் திருவிழாவும், 16 ஆவது நாளில் திருக்கல்யாணமும் இடம்பெறுகின்றன. தேர்த் திருவிழாவுக்காகப் புதிய தேரும், அதற்குப் பாதுகாப்பாக ஒரு தேர்முட்டியும் இக் கோயிலில் அமைந்துள்ளன.
இவற்றையும் பார்க்கவும்
வட இலங்கையில் அண்ணமார் வழிபாடு
பகுப்பு:இணுவிலில் உள்ள கோயில்கள்
பெருமுச்சி
பெருமுச்சி (ஆங்கிலம்:Perumuchi), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 8140 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். பெருமுச்சி மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 83%,  பெண்களின் கல்வியறிவு 72% ஆகும். இது இந்திய தேசிய சராசரி கல்வியறிவான 59.5% விட கூடியதே. பெருமுச்சி மக்கள் தொகையில் 15% ஆறு வயதுக்குட்பட்டோர் ஆவார்கள்.
இலங்காபுரம் பிரதேச செயலாளர் பிரிவு
இலங்காபுரம் பிரதேச செயலாளர் பிரிவு (Lankapura Divisional Secretariat, ලංකාපුර ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமத்திய மாகாணத்தில் உள்ள பொலன்னறுவை மாவட்டத்தில் உள்ளது. இப்பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 36424 ஆகக் காணப்பட்டது.
வெளியிணைப்புக்கள்
பகுப்பு:பொலன்னறுவை மாவட்டப் பிரதேச செயலாளர் பிரிவுகள்
தொம்மன்குத்து
தொம்மன்குத்து (തൊമ്മന്‍കുത്ത്) என்பது தென்னிந்திய மாநிலமான கேரளத்தின், இடுக்கி மாவட்டத்தில் உள்ள தொடுபுழா வட்டத்தில் அமைந்துள்ள ஒரு அருவி ஆகும். இது மாநிலத்தின் பிரபலமான சுற்றுலாத் தலமாகவும், கேரளத்தின் சுற்றுச்சூழல் சுற்றுலாவின் முக்கிய மையமாகவும் உள்ளது. இது மேற்குத் தொடர்ச்சி மலைத்தொடரின் தெற்கு பகுதியில் அமைந்துள்ளது. தொம்மன்குத்து அருவி ஒற்றை அருவி அல்ல, ஆனால் 5 கி.மீ தொலைவில் 12 அருவிகளின் தொடர் ஆகும். thumb|300x300px|தொம்மங்குத்து அருவி thumb|300x300px|தொம்மங்குத்து அருவியின் நெருக்கமான காட்சி
அமைவிடம்
தொம்மன்குத்து தொடுபுழாவிலிருந்து 18 கி.மீ. தொலைவில் அமைந்துள்ளது. இதன் அருகிலுள்ள நகரங்களான கரிமண்ணூர், வன்னப்புரம், உடும்பன்னூர் ஆகியவை கிட்டத்தட்ட 10 கி.மீ தொலைவில் உள்ளன.
மலையேற்றம்
தொம்மன்குத்து அருவி காடுகளில் அமைந்துள்ள ஏழு படிகள் கொண்ட அருவியாகும். காடுகள் வழியாக 12 கி.மீ தொலைவுக்கு மலையேற்றம் சாத்தியமாகும்.
வெளி இணைப்புகள்
பகுப்பு:இடுக்கி மாவட்டத்திலுள்ள அருவிகள் பகுப்பு:Coordinates on Wikidata
கட்டுநாயக்கா
கட்டுநாயக்கா (Katunayake, කටුනායක), இலங்கையின் மேல் மாகாண நகரமான நீர்கொழும்பின் புறநகராகும். இங்குதான் இலங்கையின் முதன்மை பன்னாட்டு வான்வழி வாயிலான பண்டாரநாயக்க பன்னாட்டு வானூர்தி நிலையம் அல்லது கொழும்பு வானூர்தி நிலையம் அமைந்துள்ளது. 1977இல் ஏற்பட்ட அரசு மாற்றம் மற்றும் திறந்த பொருளியல் கொள்கைகளினால் இங்குள்ள பெரும் நிலப்பகுதி கட்டற்ற வணிக வலயம் (தற்போது ஏற்றுமதி மேம்பாட்டு வலயம்) உருவாக்கிட வழங்கப்பட்டுள்ளது.
சிறீலங்கன் எயர்லைன்ஸ் நிறுவனத்தின் தலைமையகம் கட்டுநாயக்கவிலுள்ள வானூர்திநிலைய வளாகத்தில் அமைந்துள்ளது.
போக்குவரத்து
நாட்டின் முதன்மை வானூர்தி நிலையமான பண்டாரநாயக்க பன்னாட்டு வானூர்தி நிலையம் கட்டுநாயக்கவில் அமைந்துள்ளது.
இலங்கை தொடருந்து போக்குவரத்தின் புத்தளம் தடம், கட்டுநாயக்க வழியேச் செல்கிறது; இத்தடத்தில் கட்டுநாயக்க, கட்டுநாயக்க தெற்கு, வானூர்தி நிலையம் என மூன்று தொடருந்து நிலையங்கள் உள்ளன.